Magazinele vor fi obligate să reducă prețurile la produsele alimentare aflate aproape de data de expirare.
Legea pentru combaterea risipei alimentare a fost promulgată de președintele Klaus Iohannis.
Potrivit noii legi, magazinele vor fi obligate să vândă la preț redus alimentele care se apropie de data de expirare.
Proiectul prevede că magazinele vor trebui să ofere reduceri la produsele alimentare aflate aproape de data de expirare.
Magazinele vor fi obligate să reducă prețurile sau să le doneze
Dacă nu mai sunt bune pentru consumul uman, alimentele vor trebui donate pentru a fi transformate în hrană pentru animale.
Atunci când în piețe și în magazine un produs se apropie de data expirarii, acest lucru va trebui semnalat de către comerciant și de asemenea prețul va trebui să scadă semnificativ față de celelalte produse.
Legea a fost adoptată în contextul în care românii aruncă, în fiecare an, cantități uriașe de alimente, se arată în nota de fundamentare depusă la Senat.
"România este țara cu peste o treime din populație în risc de sărăcie și excluziune socială, conform statisticilor oficiale.
În acelaşi timp, în România se aruncă anual 2,55 milioane de tone de mâncare. Pe scurt, pierdem zilnic cantități considerabile de alimente, în timp ce o mare parte a populației nu își permite accesul la alimente de bază.
Această realitate trebuie schimbată, iar proiectul de față îşi propune să facă paşi importanți în acest sens", a declarat deputatul USR Diana Buzoianu, co-inițiatoarea legii.
Urmăriți Alba24.ro și pe Google News
Dacă ți-a plăcut articolul: